Azərbaycan Dövlət İqtisad Universitetinin Dərbənd filialı

Azərbaycan Dövlət İqtisad Universitetinin Dərbənd filialı (ADİU-nun Dərbənd filialı) — Azərbaycan ali təhsil müəssisəsinin Rusiya Federasiyası Dağıstan Respublikası Dərbənd şəhərində fəaliyyət göstərən filialı; Azərbaycan Respublikası Təhsil Nazirliyinin tabeliyində olan ali təhsil müəssisəsi""Azərbaycan Respublikası Təhsil Nazirliyinin strukturuna daxil olmayan tabeliyindəki qurumların Siyahısı"nın təsdiq edilməsi haqqında" Azərbaycan Respublikası Nazirlər Kabinetinin 15 iyul 2011-ci il tarixli, 118 nömrəli Qərarı.  .

 Ümumi məlumat 
Azərbaycan Dövlət İqtisad Universitetinin  Dərbənd  filialı  1993-cü ildən  Azərbaycan prezidenti Heydər Əliyevin  şəxsi təşəbbüsü və tapşırığı  sayəsində  yaradılmışdır. Filialın yaradılmasında  əsas məqsəd Dərbənd şəhərində  azərbaycanlıların xeyli  sıx yaşadığını nəzərə alaraq , onları ixtisaslı  iqtisadçı  kadrlarla  təmin etməkdir.

Filial  Dağıstan  Respublikası  Nazirlər  Şurasının  və  Azərbaycan Respublikası  Nazirlər  Kabinetinin müvafiq  qərarları ilə  fəaliyyətə başlamışdır.

Fəaliyyətə başladığı dövrdən  hal-hazıra  qədər  yüzlərlə  gənclər  filialı bitirərək məzun olmuşdur. Həmin  məzunlar  hal-hazırda  Rusiya iqtisadiyyatın  müxtəlif  sahələrində müvəffəqiyyətlə  işləyirlər.

Filialda 5 ixtisas üzrə bakalavriat hazırlanır:
 Dünya iqtisadiyyatı;
 Maliyyə-Kredit;
 Mühasibat uçotu və audit;
 Gömrük işinin təşkili;
 İqtisadiyyatın hüquqi tənzimlənməsi.

Filialın  tədris  korpusu Dərbənd şəhəri, Sovet küçəsi, 10B ünvanında yerləşir. Filialda 400-dən çox  tələbə təhsil alır.  Filialda  3 nəfər elmlər  doktoru,  professor, 10 nəfər elmlər namizədi, dosent, 7 nəfər  baş müəllim,  5 nəfər assistent  və müqavilə ilə digər müəllimlər  fəaliyyət göstərirlər.

Azərbaycan Respublikasının Prezidentinin göstərişi ilə ADİU-nun Dərbənd filialının yeni təhsil kompleksi tikilmiş və istifadəyə verilmişdir. Muasir tələblərə cavab verən tədris korpuslarında 1500 tələbənin təhsil almasına imkan yaradılmışdır. Kampus tipli yeni təhsil kompleksinə 200 nəfərlik tələbə yataqxanası, kitabxana, yeməkxana, idman zalı və hovuz, həmçinin 200 nəfərlik lisey daxildir.

Filialda  müasir  tələblərə cavab verən kompüter  otağı, son illərdə  dərc edilmiş kitablarla  təmin edilmiş  kitabxana, oxu zalı və digər  kabinetlər fəaliyyət göstərir.   Müəllimlər   mütəmadi olaraq  elmi- tədqiqat fəaliyyətilə də  məşğul olurlar.

Respublika  və beynəlxalq  Konfranslarda  tezis və çıxışlarda  iştirak edirlər. Bununla yanaşı  müəllimlər  metodiki işlərlə də məşğul olurlar.

Filiala yuxarıda  göstərilən ixtisaslar  üzrə  Azərbaycan  Respublikası Təhsil Nazirliyi  tərəfindən lisenziya və akkreditasiya  verilmişdir. Filiala  hər il  Azərbaycan  Respublikası tərəfindən  ödənişsiz və ödənişli  əsaslarla  tələbə qəbulu planı verilir. Bu plan tam yerinə yetirilir. Filialda ödənişsiz əsaslarla təhsil alan tələbələr  Universitetdə təhsil alan tələbələr qədər  təqaüdlə təmin olunurlar.Filial  tamamilə  Azərbaycan Respublikası tərəfindən  maliyyələşir.

Mənbə
II Tədris binası 

 İstinadlar 

 Xarici keçidlər 
ADİU-nun Dərbənd filialı

Kateqoriya:Rusiya universitetləri
Kateqoriya:1993-cü ildə Azərbaycanda yarananlar
Kateqoriya:Azərbaycan–Rusiya münasibətləri
Kateqoriya:Azərbaycan Dövlət İqtisad Universitetinin filialları
Kateqoriya:Dərbənddə təhsil